Ronja Røverdatter

Ronja Røverdatter er en roman av Astrid Lindgren fra 1981. Hovedpersonen Ronja er en jente i 10-årsalderen som leseren får følge gjennom to somre og en vinter. Som datter av røver-høvdingen Mattis vokser hun opp midt i konflikten mellom to røverbander, men utvikler seg gradvis til en selvstendig og opprørsk karakter som til slutt tar avstand fra farens livsvalg. Filmen Ronja Røverdatter (1984) hadde Tage Danielsson som regissør. Hanna Zetterberg hadde hovedrollen som Ronja.

Handling
Ronja er datteren til røver-høvdingen Mattis og hans kone Lovis. Ronja vokser opp i Mattis sin festning, kalt Mattisburg, sammen med røverne deres. Eiendommen er egentlig et forlatt slott, som ble delt i to av et lynnedslag som slo ned den natten Ronja ble født. Etter stormen ble slottet okkupert av de rivaliserende røver-gjengene Mattis og Borka.

En dag møter Ronja en gutt som heter Birk Borkason, sønnen til den fiendtlige kjeltring-høvdingen Borka og Borkas kone Undis. Ronja og Birk er like gamle og de blir snart venner, mot foreldrenes vilje. Da konflikten mellom de to røverklanene tilspisser seg, rømmer Ronja og Birk sammen og søker tilflukt i en avsidesliggende hule i skogens dyp. I et forsøk på å hente Ronja tilbake, velger Mattis til slutt å kontakte Borka for å få slutt på rivaliseringen mellom de to kjeltringene.

Filmatisering
Filmen Ronja Røverdatter (1984) hadde Tage Danielsson som regissør.

Lindgren begynte å skrive boken i 1979, og allerede før boken var klar hadde hun sammen med regissøren Olle Hellbom begynt å fundere på hvordan boken kunne filmatiseres. Våren 1982 arbeidet Hellbom med å sikre finansiering, rekruttere medarbeidere og finne en egnet innspillingslokasjon. Så døde han plutselig i juni samme år.

Da innspillingen startet høsten 1983 hadde Tage Danielsson tatt over. Eksteriørscenene ble spilt inn på Sørknatten i Dalsland, Blåsjön i Jämtland og ved Haga slottsruin i Solna. På berget Sørknatten kan man finne plassene der kulissene av Mattisborgen sto, «Helvetesgapet & Bjørnegrotta». Interiørscenene ble spilt inn i studio i Oslo og Stockholm og i Tykarpsgrotta (Mattisborgens ølkjeller). I juni 1984 var innspillingen ferdig og filmen hadde premiere julen 1984.Petter Karlsson och Johan Erséus. Från Snickerboa till Villa Villekulla – Astrid Lindgrens filmvärld, side 172-195.  ISBN 91-37-12365-3. Hanna Zetterberg hadde hovedrollen som Ronja.

Oversettelser
Språk, tittel, forlag, år for første utgave.Kerstin Kvint (1996). Astrid i vida världen.  ISBN 91-88374-16-5.

 Språk  Tittel  Forlag  Utgivelsesår Bulgarsk  Ronja dasscerjata na razbojnik  Narodna mladez  1986 Dansk  Ronja Røverdatter  Gyldendal  1981 Engelsk  Ronia the robber's daughter  Methuen  1983 Esperanto  Ronjo rabista filino (e-bok)  Inko  2001 Estisk  Röövlitütar Ronja  Eesti ramat  1987 Finsk  Ronja ryövärintytär  WSOY  1981 Fransk  Ronya, fille de brigand  Hachette  1984 Frisisk  Ronja de rôversdochter  AFUK  1987 Færøysk  Ronja Ránsmansdóttir  AFUK  1987 Gresk  Ronia: he kore tou leste  Metope  1982 Grønlandsk  Piiaasup pania Ronja  Atuakkiorfik  1994 Hebraisk רוניה בת השודד  1985 Indonesisk  Ronya anak penyamun  PT Gramedia  1991 Islandsk  Ronja Ræningjadóttir  Mál og menning  1981 Italiensk  Ronja, la figlia del brigante  Mondadori  1983 Japansk  山賊の娘ローニャ (Sanzoku no musume Rōnya)  Iwanami shoten  1982 Katalansk  Ronja, la filla del bandoler  Joventut  1985 Kinesisk  Qiangdao de nü'er  China Times  1995 Koreansk  산적의 딸 로냐  발간  1999 Kroatisk  Ronja Razbojnička kći  Znanje  1996 Latvisk  Ronja - laupītāja meita  Liesma  1989 Litauisk  Ronja plėšiko duktė  Vaga  1985 Nederlandsk  Ronja de roversdochter  Ploegsma  1982 Norsk  Ronja Røverdatter  N.W. Damm & Søn AS. Oversetter Jo Tenfjord  1981 Polsk  Ronja córka zbójnika  Nasza ksiegarnia  1985 Portugisisk  Ronia filha de ladrão  Querco  1984 Russisk  Ронья, дочь разбойника (Ronja, dotsj razbojnika)  Detskaja literatura  1987 Samisk  Ronjá Rievvárnieida  Sami girjit  1983 Slovakisk  Zbojnícka dcéra Ronja  Mladé letá  1987 Slovensk  Ronja razbojniška hči  Mladinska knjiga  1985 Spansk  Ronja la hija del bandolero  Juventud  1985SvenskRonja rövardotterRabén & Sjögren1981 Thai     1997 Tsjekkisk  Ronja, dcera loupežníka  Albatros  1987 Tysk  Ronja Räubertochter  Oetinger  1982 Ukrainsk  Роня, дочка розбійника (Ronja, dotsjka rozbijnyka)  Veselka  1987 Ungarsk  A rabló lány Móra  1986 Vietnamesisk  Ro-ni-a con gái tu'óng cu'óp  Nhà xuát bán giáo duc  1993

 Referanser 

 Eksterne lenker 
 Astrid Lindgren

Røverdatter, Ronja
Kategori:Astrid Lindgrens bøker
Kategori:Bøker fra 1981